РЕПУБЛИКА СРБИЈА

НАРОДНА СКУПШТИНА

Одбор за рад, социјална питања,

друштвену укљученост

и смањење сиромаштва

17 Број: 06-2/165-24

25. новембар 2024. године

Б е о г р а д

ЗАПИСНИК

ПЕТЕ СЕДНИЦЕ ОДБОРАЗА РАД, СОЦИЈАЛНА ПИТАЊА,

ДРУШТВЕНУ УКЉУЧЕНОСТ И СМАЊЕЊЕ СИРОМАШТВА,

ОДРЖАНЕ 24. НОВЕМБРА 2024. ГОДИНЕ

Седница је почела у 15, 00 часова.

Седницом је председавао Хаџи Милорад Стошић, председник Одбора.

Седници су присуствовали чланови Одбора: Татјана Николић, Сања Милошевић, Миодраг Линта, Данијела Вујичић, Иван Антић, Драгана Радиновић, Светлана Милијић, Марко Милошевић, Ирена Живковић и Драгана Рашић, као и заменици чланова Одбора: Наташа Милић Малаш (Бранко Вујковић, члан) и Катарина Стојановић (Драгана Лукић, члан).

Седници нису присуствовали чланови Одбора: Јелена Павловић, Борислав Новаковић, Наталија Стојменовић и Зоран Стојановић, као ни њихови заменици.

Седници су присуствовали представници Министарства за рад, запошљавање, борачка и социјална питања: Зоран Мартиновић, помоћник министра у Сектору за рад и запошљавање и Бојана Миленовић, помоћник министра у Сектору за пензијско и инвалидско осигурање.

Председник Одбора је подсетио све чланове Одбора да се на ток седнице Одбора сходно примењују одредбе Пословника о седници Народне скупштине ( чл. 82. и 92. Пословника).

На предлог председника Одбора, већином гласова је усвојен (12 „за“, један „није гласао“) следећи

Д н е в н и р е д:

1. Разматрање Предлога закона о измени Закона о пензијском и инвалидском осигурању, који је поднела Влада, у начелу (број 011-2665/24 од 8. новембра 2024. године);

2. Разматрање представки и предлога грађана.

Пре преласка на разматрање утврђеног дневног реда, већином гласова су усвојени (12 „за“, један “није гласао“) и без примедби записници Треће и Четврте седнице Одбора, одржане 23. септембра 2024. године и 25. септембра 2024 године.

Прва тачка дневног реда – **Разматрање Предлога закона о измени Закона о пензијском и инвалидском осигурању, који је поднела Влада, у начелу (број 011-2665/24 од 8. новембра 2024. године)**

Председник Одбора је подсетио да је Влада 8. новембра 2024. године поднела Народној скупштини Предлог закона о измени Закона о пензијском и инвалидском осигурању, са предлогом да се узме у претрес. Истакао је да предложена законска решења првенствено, имају за циљ да се пензије усклађују почев од пензија за месец децембар ове године, уместо почев од пензије за месец јануар текуће године, тако да се тиме не нарушава фискални оквир, односно задржава се правило за утврђивање стопе редовног усклађивања пензија, чиме се обезбеђује да у наредном периоду расходи за пензије остану на одрживом нивоу.

Уводно представљање Предлога закона о измени Закона о пензијском и инвалидском осигурању поднела је Бојана Миленовић, помоћник министра и том приликом је истакла да ће корисницима у складу са овом предложеном изменом, увећана пензија бити исплаћена већ у јануару 2025. године, чиме ће се постићи жељени позитивни ефекти на стандард корисника пензија.

У дискусији су учествовали чланови Одбора: Хаџи Милорад Стошић, Ирена Живковић, Драгана Рашић, Татјана Николић, Данијела Вујичић, као и помоћник министра Зоран Мартиновић.

Након дискусије, Одбор је већином гласова (12 „за“, један „није гласао“) одлучио да предложи Народној скупштини да прихвати Предлог закона о измени Закона о пензијском и инвалидском осигурању, који је поднела Влада, у начелу.

Одбор је већином гласова одредио Хаџи Милорада Стошића, председника Одбора, за известиоца Одбора на седници Народне скупштине.

Друга тачка дневног реда – **Разматрање представки и предлога грађана**

Председник Одбора истакао је да је Радна група за представке и предлоге грађана размотрила пристигле представке и сачинила свој предлог за поступање по истим.

Поводом ове тачке дневног реда није било дискусије.

Одбор је већином гласова (12 „за“, један „није гласао“) прихватио предлог Радне групе о поступању.

Седница Одбора је завршена у 15, 35 часова.

**Саставни део овог записника чини препис обрађеног тонског снимка, вођен на седници Одбора.**

СЕКРЕТАР ОДБОРА ПРЕДСЕДНИК ОДБОРА

Јелена Ђорић Хаџи Милорад Стошић